ಮತ್ತೆ ಅಭಿಮಾನಿಗಳನ್ನ ಕಾಡಲು ನಿಧಿ ಸುಬ್ಬಯ್ಯ ತಯಾರಿ.. ಹಾರರ್ ಚಿತ್ರದಲ್ಲಿ ಕೊಡಗಿನ ಬೆಡಗಿ ತಮ್ಮ ನಟನೆ ಹಾಗೂ ಮೋಹಕ ಲುಕ್ಸ್ನಿಂದ ಜನರ ಮನಗೆದ್ದಿದ್ದ ಕೊಡಗಿನ ಬೆಡಗಿ ನಿಧಿ ಸುಬ್ಬಯ್ಯ, ಸದ್ಯ ಮತ್ತೆ ಅಭಿಮಾನಿಗಳ ನಿದ್ದೆಗೆಡಿಸಲು ರೆಡಿಯಾಗಿದ್ದಾರೆ. ಆದ್ರೆ, ಈ ಬಾರಿ ತಮ್ಮ ಲುಕ್ಸ್ ಹಾಗೂ ನಟನೆಗಿಂತ ಹೆಚ್ಚಾಗಿ ಹಾರರ್ ಸಿನಿಮಾದ ಮೂಲಕ ತಮ್ಮ ಅಭಿಮಾನಿಗಳನ್ನ ಕಾಡಲಿದ್ದಾರೆ. ಹೌದು.. ನಿಧಿ ಸುಬ್ಬಯ್ಯ ಹಾರರ್ ಸಿನಿಮಾವೊಂದಕ್ಕೆ ಸೈ ಎಂದಿದ್ದಾರೆ. ಹಾರರ್ ನಿರ್ದೇಶಕರೆಂದೇ ಫೇಮಸ್ ಆಗಿರುವ, ನಿರ್ದೇಶಕ ಲೋಹಿತ್ ಪ್ರೊಡಕ್ಷನ್ಸ್ನ ಎರಡನೇ ಸಿನಿಮಾದಲ್ಲಿ ನಿಧಿ ಸುಬ್ಬಯ್ಯ ನಾಯಕಿಯಾಗಿ ಕಾಣಿಸಿಕೊಳ್ಳಲಿದ್ದಾರೆ. ಈ ಬಗ್ಗೆ ನಿರ್ದೇಶಕ ಲೋಹಿತ್ ಅಧಿಕೃತ ಘೋಷಣೆ ಮಾಡಿದ್ದು, ನಿಧಿ ಸುಬ್ಬಯ್ಯರನ್ನ ತಂಡಕ್ಕೆ ವೆಲ್ಕಮ್ ಮಾಡಿದ್ದಾರೆ. ಇನ್ನು ಮುಂದಕ್ಕೆ ನಿಮ್ಮ ಕಿರುಚಾಟವನ್ನ ನೀವೇ ಕೇಳ್ತೀರ. ನಿಮ್ಮೆಲ್ಲರನ್ನ ಕಾಡೋದಕ್ಕೆ ನಿಧಿ ಸುಬ್ಬಯ್ಯ ನಮ್ಮ ಹಾರರ್ ಸಿನಿಮಾ ಮುಖಾಂತರ ನಿಮ್ಮ ಮುಂದೆ ಬರಲಿದ್ದಾರೆ. ಫ್ರೈಡೇ ಫಿಲ್ಮ್ಸ್, ಸಿಲ್ವರ್ ಟ್ರೈನ್ ಇಂಟರ್ನ್ಯಾಷನಲ್ ಹಾಗೂ ಸಿಕೆ ಸಿನಿ ಕ್ರಿಯೇಷನ್ಸ್, ನಿಧಿ ಸುಬ್ಬಯ್ಯ ಅವರ ಜೊತೆ ಕೆಲಸ ಮಾಡೋದಕ್ಕೆ ಕುತೂಹಲದಿಂದ ಎದುರು ನೋಡುತ್ತಿದ್ದೇವೆ. ಇನ್ನಷ್ಟು ವಿಚಾರಗಳನ್ನ ಆದಷ್ಟು ಬೇಗ ತಿಳಿಸುತ್ತೇವೆ ಅಂತ ಲೋಹಿತ್ ಟ್ವೀಟ್ ಮಾಡಿದ್ದಾರೆ. ಈ ಹಿಂದೆ ನಿಧಿ ಸುಬ್ಬಯ್ಯ ಯಾವುದೇ ಹಾರರ್ ಸಿನಿಮಾದಲ್ಲಿ ಕಾಣಿಸಿಕೊಂಡಿಲ್ಲ. 2019ರಲ್ಲಿ ತೆರೆ ಕಂಡ ಆಯುಷ್ಮಾನ್ ಭವಃ ಸಿನಿಮಾದ ಚುಕ್ಕಿ ಪಾತ್ರದಲ್ಲಿ ನಟಿಸಿರುವ ನಿಧಿ ಸುಬ್ಬಯ್ಯ, ಅನಂತರ ಒಪ್ಪಿಕೊಂಡಿರುವ ಸಿನಿಮಾ ಇದಾಗಿದೆ. ಪವನ್ ಹಾಗೂ ಪ್ರಸಾದ್ರ ಜಂಟಿ ನಿರ್ದೇಶನ ಈ ಚಿತ್ರಕ್ಕಿರಲಿದೆ. Tags: friday films horror movie lohith manu nidhi subbaiah pavanprasad directorial